NoeFlandre/osm-polygon-wikidata-only huggingface dataset:
Hjermind Kirke

Hjermind Kirke er en kirke i Viborg Stift. Den hvidkalkede kirke er en romansk kirke bestående af skib og smallere kor fra 1100- eller måske første halvdel af 1200-tallet samt et senere tilbygget vesttårn. De oprindelige mure er over en skråkantsokkel i hovedsagen opført af kvadre af al, men i nyere tid for en stor del skalmuret med mursten. Kvadermuren er bedst bevaret på nordsiden, hvor der tillige findes tre romanske vinduer, et i koret og to i skibet. De oprindelige døre ses endnu, men begge er blevet tilbudets. Det senmiddelalderlige tårn af mursten har vistnok tidligere være højere. På skibets søndre murværk læses i smedede murankre under tagskægget initialerne M C F H samt hvad der umiddelbart kan læses som årstallet 1245; dog er det andet ciffer et omvendt syvtal, hvor med årstallet skal læses som 1745.
Hjortdal Kirke

Hjortdal Kirke er en romansk landsbykirke oprindelig fra 1100-tallet, som ligger 500 m vest for landsbyen Hjortdal, omkring 8 km nordøst for Fjerritslev. Den har et lavt tårn og inventar fra flere forskellige perioder. I begyndelsen af 1500-tallet var den udbredte sandflugt ved at ødelægge kirken, og samtidig var reformationen ved at vise sin betydning i Danmark: I et såkaldt Klemmebrev fra den 9. maj 1555 blev det bestemt, at Hjortdal Kirke skulle nedbrydes, og beboerne fra bl.a. Hjortdal skulle bruge Kollerup Kirke, og sognets beboere i Vester Svenstrup skulle bruge Lerup Kirke. Men efter protester fra beboerne i Hjortdal Sogn gav Kong Christian den III i 1558 ordre til, at Hjortdal Kirke skulle blive. Provst Johan Exner rejste i 1950’erne rundt i Danmark for at sikre frivillige fredninger hos lodsejere, der boede tæt op til kirken. Der findes i dag ca. 1.100 af disse provst Exner-fredninger - Hjortdal Kirke er en af disse: Den 4. november 1953 blev området omkring kirken fredet for at bevare det frie udsyn. 300 m nordøst for kirken, ved Slette Å, findes Slettegård. Malerier Altertavlen, der forestiller Kristus med lokale bønder og fiskere, er malet i 1942 af Anna Elisabeth Munch, og erstattede altertavlen malet af Lucie Ingemann (B.S. Ingemanns hustru) i 1856. Det måske nok mest berømte billede i kirken er malet i 1904 af Johannes Wilhjelm med titlen "Efter gudstjenesten". Billedet var i 1907 udstillet i Große Berliner Kunstausstellung (en) Galleri Kilder Eksterne kilder/henvisninger Hjortdal Kirke på Facebook
Indslev Kirke

Indslev Kirke er en kirke ved Sekundærrute 161 i landsbyen Indslev, ca. 13 km øst for Middelfart. Kirken er opført omkring år 1200 i Romansk stil. Våbenhuset og tårnet er fra ca. 1500. Inde i kirken er der kalkmalerier, der forestiller Skt. Jørgens kamp med dragen. Galleri Se også Fynske Motorvej 150 m syd for kirken Referencer Eksterne henvisninger Brenderup & Indslev kirker
Jebjerg Kirke

Jebjerg Kirke er en sognekirke, der ligger i Jebjerg på halvøen Salling . Den nuværende kirke blev bygget i 1923-24 i nyromansk stil, da den gamle pga befolkningstilvækst i området ikke længere var stor nok til menigheden. Tårnet fra den tidligere middelalderkirke blev inkorporeret, ligesom kvadre fra denne blev anvendt til den nye kirke. Billeder Referencer
Jordrup Kirke

Jordrup Kirke er en kirke, beliggende i byen Jordrup, i Jordrup Sogn i Kolding Kommune, ca. 10 kilometer nordvest for Kolding. Historie Kirken blev bygget som erstatning for en tidligere middelalderkirke på stedet, der var blevet for lille. Så blev den nedrevet i 1884 og en ny kirke skulle blive bygget. Kirken er blevet bygget efter tegning af den lokale arkitekt Johan Christian Fussing. Kirken er i tidstypisk nyromansk stil. Den består af et kor, skib og et tårn. Inventar De eneste ting der er overlevet fra den gamle kirke er døbefonten lavet af granit, alterkalk og en kirkeklokke. Døbefonten og kirkeklokken er begge fra ca. 1550, mens alterkalken er fra 1680. Altertavleen og prædikestolen i kirken begge er fra 1884. På altertavlen er et maleri af Kristus og den kanaanæiske kvinde. Prædikestolen er opbygget af fire fag, som er enkelt udsmykket med fyldninger og øverst en indskrift. Referencer Eksterne henvisninger Jordrup Kirke hos KortTilKirken
Jyderup Kirke

Jyderup Kirke er en kirke i byen Jyderup fra sidste halvdel af 1100-tallet. Historie Jyderup kirke var midtpunkt i den gamle landsby. Da møntblokken i Jyderup kirke blev restaureret omkring år 1950, fandt man 11 mønter, de ældste fem hulpenninge fra Erik af Pommerens tid. Kalkmalerier Kalkmalerierne i Jyderup Kirke forestiller blandt andet scener fra Det Nye Testamente, skabelseshistorien, syndefaldet & dommedag. Sognepræster i Jyderup-Holmstrup Referencer Eksterne henvisninger
Kollerup Kirke (Jammerbugt Kommune)

For alternative betydninger, se Kollerup Kirke. (Se også artikler, som begynder med Kollerup Kirke) Kollerup Kirke er en oprindeligt romansk landsbykirke, og den ligger få km nordøst for Fjerritslev. Kirkens skib stammer fra det 11. århundrede, og i sengotisk tid, omkring år 1500, blev koret omdannet til et langhuskor. Den 2. februar 1962 blev kirkens næsten 600 år gamle kirkeklokke taget ned og repareret. Klokken er støbt i 1450-75 og på klokken står graveret "Ave Maria Gratia Plena Dominus Tecum Benedicere" eller "Hil dig, Maria, fuld af nåde, Herren er med dig, velsigne" på dansk. Nogle mener, at det dermed antyder, at kirken indtil reformationen i 1536 var en Santa Maria-kirke. I 1969 fik kirkens alter en ny udsmykning lavet af guldsmedene Helga og Bent Exner. Oprindelig var kirken slægtskirke for Gyldenstjerne-slægten på Aagaard. I 1957 fandt man således Henrik Knudsen Gyldenstjernes kiste under kirkens gulv. Kilder
Kornerup Kirke

Kornerup Kirke er en dansk folkekirke, der ligger i landsbyen Kornerup 6 km vest for Roskilde. Den er en af Danmarks mindste kirker - med et areal på blot 135 kvadratmeter. Kirken er oprindelig opført omkring 1200 og er senere blevet forsynet med våbenhus og sakristi. Det karakteristiske røde træbeklædte klokkespir går antageligt tilbage til 1600-tallet, men er fornyet flere gange siden. Menighedsrådet for Kornerup Kirke er også menighedsråd for Gevninge Kirke, ligesom de to kirker deler præst. Eksterne kilder Gevninge og Kornerup Kirker Lex.dk Danmarks Kirker Kornerup Kirke på Danskefilm.dk
Korup Kirke

Korup Kirke ligger i landsbyen (Gammel) Korup ca. 8 km nordvest for Odense. Korup Sogn ligger i Hjallese Provsti. Indtil kommunalreformen 1970 hørte det til Odense Herred, siden blot Odense Amt og med stukturreformen 2007 til Region Syddanmark. Landsbyen er nævnt første gang 1288. Kirken har muligvis allerede i senmiddelalderen tilhørt Skt. Knuds Kloster, som fra 1200-tallet ejede flere gårde i landsbyen. Dette ejerskab er dog først nogenlunde sikkert dokumenteret fra 1558. Siden ejede kronen kirken, men solgte den 1689 til Jørgen Landorph. Herfra gik ejerskabet videre til brødrene, Knud og Broder (1700), indtil Jørgen Landorph købte den tilbage 1710. Den nedarvedes i hans familie indtil den 1796 blev tilskødet Kronen, blot for at blive solgt videre til en gruppe lokale gårdmænd. Kirken overgik til selveje 1909. Bygning Kirken er i sin kerne en senromansk kampestensbygning med enkelte partier i tegl. Af den senromanske kirke er bevaret både korets og skibets langmure samt triumfmuren. Tårnet blev føjet til i 1400-tallets slutning, og 1500-10 blev et nyt kor bygget på det gamle. Omtrent samtidig blev et våbenhus tilføjet på skibets sydside. Den lille bygning har nu et 6,5 m langt kor og 10,5 m langt skib. Inventar Den romanske døbefont af granit hører til en gruppe af rundbueudsmykkede fonte på Odenseegnen. Fra samme tidsperiode stammer et røgelseskar, der nu er i Nationalmuseets samling.Alterbordet er opmuret i forbindelse med korets forlængelse o. 1500-10, og korbuekrucifikset med tilhørende figurer af Mara og Johannes, der nu benyttes som alterprydelse, er omtrent samtidigt. Kirkens alterkalk er fra det senere 1500-tal. Alterbordets panelværk er tilføjet o. 1590 og kendetegnet ved de dekorative arkader og frisens rombemotiv. Dette går igen på den samtidige prædikestol, er har arkadefag med intarsia i sviklerne, overordentlig flot skårede hjørnepilastre og planteornamenter i frisefelterne. Disse træk forbinder stolen med prædikestolene i Birkende Kirke og Tommerup Kirke, som utvivlsomt er skåret i samme snedkerværksted. Gravminder I kirken er opsat et epitafium fra o. 1707 over sognepræst Hans Olufsen Steen, som fremstår med delvis bemaling, samt to gravsten fra 1700-tallet, der er nedfældet i skibets gulv, mens en gravstele af egetræ er ophængt i våbenhuset. På kirkegården står en bemærkelsesværdig obelisk sat over Cathrine Marie Dall o. 1827, hendes mand, sognepræst P. A. Steenfeldt og hendes bror Johannes. Litteratur Wangsaard Jürgensen, Martin; Burmeister Kaaring, David (2014). Danmarks Kirker, vol. IX Odense Amt, Korup Kirke (PDF). Nationalmuseet. Bendtsen, Lasse Jonas; Eliasen, Kirstin (2015). Danmarks Kirker, vol. IX Odense Amt, Tommerup Kirke (PDF). Nationalmuseet. Wangsaard Jürgensen, Martin; Burmeister, David (2017). Danmarks Kirker, vol. IX Odense Amt, Birkende Kirke (PDF). Nationalmuseet. Kilder Eksterne henvisninger Korup Kirke hos DanmarksKirker.natmus.dk Bellinge Kirke hos KortTilKirken.dk
Lellinge Kirke

Lellinge Kirke er en kirke i byen Lellinge, beliggende i Lellinge Sogn. Kirken er en sengotisk bygning fra omkring 1450. Omkring år 1500 blev tårn og våbenhus bygget til. I 1690'erne blev kirken udvidet med et nyt kor og nåede da i store træk det udseende, den har i dag. Kirkeuret er bygget af Bertram Larsen (en). Kirken har tre klokker, hvoraf den mindste klokke er fra 1589 og skabt af Borchardt Gelgheter. Langt størstedelen af kirkens inventar stammer fra årene 1692-94, såsom prædikestolen og altertavlen, dog er antependium og altertæppe fra 1986 af kunstvæveren Vibeke Gregers og i 1998 blev det gamle orgel udskiftet med et bygget af Marcussen & Søn. Statuen i marmor opstillet ved skibets nordvæg forestillende den gode hyrde er skabt af Jørgen Larsen i sidste halvdel af 1800-tallet. Referencer Eksterne henvisninger lellingekirke.dk Lellinge Kirke på KortTilKirken.dk
Mariehøj Kirke

Mariehøj Kirke er en kirke i den sydvestlige del af Silkeborg. Kirken er tegnet af Viggo Hardie-Fischer og indviet i 1958. Den er korsformet, 20x20 m bred og lang og 33 m (3 etager) høj. Referencer Eksterne henvisninger Kirken hos KortTilKirken.dk
Mern Kirke

Mern Kirke er en middelalderlig kirke i den sydsjællandske by Mern. Den hører til Mern Sogn, Stege-Vordingborg Provsti (Roskilde Stift). Referencer Eksterne henvisninger Mern Kirke hos KortTilKirken.dk Mern Kirke i bogværket Danmarks Kirker (udg. af Nationalmuseet)
Mogenstrup Kirke

Mogenstrup Kirke er en middelalderlig kirke beliggende lidt nord for byen Mogenstrup i Mogenstrup Sogn, Næstved Provsti (Roskilde Stift).. Kirken ligger ud til Præstø Landevej og ved siden af den nu nedlagte Mogenstrup Kro og den berømte Skt. Mogens Kilde, som i århundrede samlede store menneskeskarer på Skt. Hans Dag. Kor og skib er opført i kampesten, mens tilbygningerne fra omkring 1500 er i munkesten. I Mogenstrup kirkes kor findes kalkmalerier, som stammer fra 1425. Prædikestolen fra 1633 er i bruskbarok og skåret af Abel Schrøder den yngre. Norddøren er i ca. 1475 bemalet med en korsfæstelsesscene. I kunst Den velkendte kunstner i det moderne gennembrud, L.A. Ring, der selv stammede fra den nærliggende by Ring, skabte adskillige malerier af Mogenstrup Kirke, Mogenstrup Kro og de omkringliggende områder. Eksempler på hans malerier af kirken kan ses nedenfor: Referencer Eksterne henvisninger
Nordlunde Kirke

Nordlunde Kirke er en middelalderlig kirke i landsbyen Vester Nordlunde ca. 9 km nordvest for Nakskov. Kirken består af et kor, og et skib, som er bygget i romansk stil af munkesten. Kirken fik sit våbenhus i 1863. Den ældste inventar i kirken er dens døbefont, som er fra omkring 1200-tallet. Degnestolen er 1575, kirkens bænke er fra 1800-tallet, prædikestolen er fra 1850 og altertavlen er fra 1864. Referencer Eksterne henvisninger/kilder Nordlunde Kirke hos KortTilKirken.dk
Nørre Vinge Kirke

Nørre Vinge Kirke er en kirke i Nørre Vinge Sogn. Den ligger i Nørre Vinge med udsigt til Tjele Langsø. Kirken hører til Tjele-Nørre Vinge Pastorat. Kirken er en typisk landsbykirke med skib, kor, tårn og våbenhus. Omkring kirken ligger en forholdsvis lille kirkegård. Folketingsmedlemmet Christian Langballe har været sognepræst ved kirken. Henvisninger Eksterne kilder og henvisninger Nørre Vinge Kirke hos KortTilKirken.dk
Præstø Kirke

Præstø Kirke er en kirke i den nordøstlige ende af byen Præstø i Vordingborg Kommune. I 1821 var N.F.S. Grundtvig sognepræst i kirken. I denne periode boede han i det, som er blevet kendt som Grundtvigs Hus. Umiddelbart nordøst for kirkegården findes Hotel Frederiksminde. Billedgalleri Eksterne henvisninger Præstø Kirke hos KortTilKirken.dk Præstø Kirke i bogværket Danmarks Kirker (udg. af Nationalmuseet)
Præstø Kirke

Die evangelisch-lutherische Præstø Kirke (Vor Frue Kirke – Unsere Liebe Frau) ist ein Kirchengebäude im Kirchspiel Præstø Sogn der Ortschaft Præstø in der Vordingborg Kommune auf der Insel Sjælland im Süden Dänemarks. Die um 1300 erbaute Kirche aus Ziegelmauerwerk besteht aus dem Hauptschiff mit einem polygonalen Chor im Osten und einem massiven Kirchturm mit Satteldach und Treppengiebel im Westen sowie einem südlichen Seitenschiff, das baulich in drei aneinandergebaute Querschiffe mit südorientierten Treppengiebeln gegliedert ist. Auf der Empore im hinteren Teil des Hauptschiffes befindet sich eine 1988 von Carsten Lund gebaute Orgel. Sie verfügt über 24 Register auf drei Manualen (Rückpositiv 8, Hauptwerk 12, Solowerk 1) und Pedal (3 Register). Im Jahr 1821 war der dänische Reform-Geistliche Nikolai Frederik Severin Grundtvig Pfarrer an der Kirche von Præstø. In dieser Zeit wohnte er in dem Haus, das als Grundtvigs Hus bekannt geworden ist. Im Turm befinden sich drei historische Glocken: Die kleinste Glocke wurde in den 1490er Jahren gegossen und hat einen größten Durchmesser von 46 cm. Die mittlere Glocke wurde 1519 von Johannes Fastenoive gegossen, sie hat einen größten Durchmesser von 53 cm. Die große Glocke wurde 1654 von Claves vam Dam gegossen. Ihr größter Durchmesser beträgt 122 cm. Weblinks danmarkskirker: Præstø Kirke Nachweise
Lille Løjtofte Kirke

Lille Løjtofte Kirke er en romansk kirke i landsbyen (Lille) Løjtofte omtrent 5 km nord for Nakskov på Lolland. Den hører til Utterslev-Herredskirke-Løjtofte Sogn, Lolland Vestre Provsti i Lolland-Falster Stift. Den blev opført omkring år 1100 uden tårn. Våbenhuset er opført i gotik i slutningen af denne periode. I 1595 kom den nuværende altertavle til, og maleriet i det store felt er fra 1843. Prædikestolen er fra omkring 1580. Bygningen blev senest renoveret i 1799. Døbefonten er i kalksten, som stammer fra Gotland. Referencer Eksterne henvisninger Lille Løjtofte Kirke hos KortTilKirken.dk
Ringsebølle Kirke

Ringsebølle Kirke er en middelalderlig kirke 300 m sydvest for Lolland Falster Lufthavn på Lolland. Man mener, at den blev opført af irske munke i sidste halvdel af 1100-tallet. Munkene kan være nået frem til stedet ad søvejen, idet Ringsebølle lå ved bredden af den i 1800-tallet inddæmmede og udtørrede Rødby Fjord. Kirken var oprindeligt bygget på en ø, som efter inddæmningen af fjorden er blevet landfast med Lolland. Kirkegården er ottekantet. Et stenrelief over den ene dør viser en mand med sværd og økse, der er ledsaget af en bjørn. Referencer Ringsebølle Kirke hos KortTilKirken.dk
Ravnebjerg Kirke

Ravnebjerg Kirke ligger i Odense Kommune (Region Syddanmark, Hjallese Provsti). Sognet blev oprettet 1. oktober 2010. Kirken er tegnet af arkitekt og kongelig bygningsinspektør Jens Vilhelm Petersen og var den første, han tegnede. Grundstenen blev lagt 1. maj 1902 og samme år den 21. december kunne kirken indvies. Forud herfor var gået cirka ti års planlægning, idet man 1891 ønskede en bedre kirkelig betjening af Sanderum Sogns vestlige del. Byggeriet blev finansieret ved salg af en fæstegård, der tilhørte præstekaldet (dvs. Sanderums) samt ved en lokal indsamling. Efter opførelsen fungerede Ravnebjerg Kirke som kirkedistrikt under Sanderum Sogn, men blev 2007 lagt under Ubberud Sogn. 1. oktober 2010 blev Ravnebjerg et selvstændigt sogn. men fungerer nu som lejlighedskirke. Bygning Den lille kirke er opført i nyromansk stil af blanke mursten og rødt tegltag og med rig brug af ornamenter og pynt inspireret af middelalderens formsprog. Den består af skib, et tårn med stor rundbuet portal samt et langstrakt kor. Tårnrummet tjener som våbenhus og flankeres af to mindre rum; det ene giver adgang til pulpituret. Tilsvarende flankeres koret af mindre, polygone udbygninger, der fungerer som henholdsvis materialrum og sakristi; sidstnævnte giver samtidig adgang til prædikestolen. Murværk og tag er senest renoveret 1981 af kongelig bygningsinspektør Ebbe Lehn Petersen (barnebarn af kirkens arkitekt). Kirken står endnu næsten fuldstændig med sit oprindelige udtryk. Inventar Inventaret stammer så godt som udelukkende fra opførelsen 1902 og er tegnet af kirkens arkitekt, j. Vilhelm Petersen. Det er overvejende holdt i mørklakeret egetræ. Altertavlen stod først færdig 1903 og udført i en enkel skønvirkestil og rummer et maleri af Johan Christopher Schlichtkrull forestillende Jesu åbenbaring for Simon Peter (Joh. 21,15-19). Tilsvarende er Niels Bangs to relieffer af Dåben (Mat. 3,17) og Det Sande Vintræ (Joh. 15.1) tilgået 1903 som gave fra gårdejer Anders Rasmussen og hustru Marie Kam. Litteratur Wangsgaard Jürgensen, Martin; Burmeister Kaaring, David (2014). Danmarks Kirker, vol. IX Odense Amt. Ravnebjerg Kirke (PDF). Nationalmuseet. Noter Eksterne henvisninger Ravnebjerg Kirke hos danmarkskirker.natmus.dk Ravnebjerg Kirke hos KortTilKirken.dk
Roerslev Kirke

Roerslev Kirke er en kirke i landsbyen Roerslev, 400 m nord for Fynske Motorvej og ca. 12 km. øst for Middelfart. Historie Kirken stammer fra 1100-tallet. Den bestod af de ældste dele af det nuværende kor og skib, opført i kampesten, bygget i romansk stil og indviet til Skt. Peter. I 1400-tallet blev kirken bygget om og udvidet både mod øst og vest. Kirken fik sine hvælvinger i stedet for træloft, og våbenhuset blev bygget til. Sit tårn fik kirken dog først i 1760. Referencer Eksterne henvisninger Roerslev Kirke hos KortTilKirken
Rudkøbing Church

Rudkøbing Church is a church located in Rudkøbing, Langeland, Denmark. It is unsure when exactly the church was built, but it is estimated that it was most likely in the late 12th century or early 13th century. The church was restored by Hans Jacob Dahr in 1780, by Niels Sigfred Nebelong in 1837, by Hector Estrup in 1895 and by Marinus Andersen in 1956. The altar decoration used is copied from Aabykrucifikset. References
Rungsted Kirke

Rungsted Kirke er en dansk folkekirke, der er beliggende i Rungsted, Rungsted Sogn i Helsingør Stift. Kirken er tegnet af arkitekt Ludvig H. Knudsen i historicistisk stil. Mens tårn og skib bærer præg af gotiske træk, minder kirken indvendig om romansk stil. Den blev indviet i 1907 som filialkirke til Hørsholm Kirke. Initiativet til kirken tog kommandørinde Julie Braëm, der boede på Rungstedhøj omkring 1900. Efter tre års indsamling var der indsamlet nok midler til at opføre kirken, som er bygget på en grund, der er stillet til rådighed af Ingeborg Dinesen, der ejede Rungstedlund. Kirken består af et kor, skib, våbenhus samt et tårn. Indvendigt er inventaret malet blåt, og det bærer præg af en større fornyelse fra 1922, hvor næsten alt blev skiftet ud, herunder kirkebænkene. Altertavlen er også fra 1922 og rummer et stort maleri, som er en kopi af Antoon van Dycks ”Flugten fra Egypten”. Både altertavle og prædikestol har træk fra barokken. Døbefonten er fra 1907 og er udført i klæbersten. Den gennemgående restaurering i 1922 blev finansieret af Laura Hougård fra Rungstedgård og blev forestået af arkitekt Jens Ingwersen. Rungsted Kirke har ingen kirkegård i nær tilknytning. Referencer Eksterne henvisninger Rungsted Kirkes hjemmeside
Rødby Kirke

Rødby Kirke er en kirke i byen Rødby på det sydlige Lolland. Historie Kirken er bygget mellem år 1225 og 1300. Oprindelig er den opført som en almindelig romansk kirke af mursten, bestående af kor og et skib med senere tilbygget våbenhus. Den nuværende kirke er bygget i 1889. Døbefonten er fra 1858 af sandsten, og prædikestolen er ca. fra 1580. Referencer Eksterne henvisninger/kilder Rødby Kirke hos KortTilKirken
Røjleskov Kirke

Røjleskov Kirke er en sognekirke i Røjleskov Sogn, ca. 9,5km nord for Middelfart. Kirken har et kor, skib og et kirketårn. Kirken er opført i 1914 efter tegninger af arkitekt Niels Peder Jensen, som også tegnede Gerskov Kirke og Strib Kirke. Referencer Eksterne kilder og henvisninger Røjleskov Kirke hos KortTilKirken.dk
Sandby Kirke (Næstved Kommune)

For alternative betydninger, se Sandby Kirke. (Se også artikler, som begynder med Sandby Kirke) Sandby kirke er en romansk kirke fra omkring 1200, bygget i munkesten og kampesten. Kirken ligger i Sandby by ca. 12 kilometer nord for Næstved og har en rødmalet facade. Kirken har bevaret sin oprindelige udstrækning med kor og skib samt et våbenhus mod syd og et tårn mod vest fra senere perioder. Kirken har nogle kalkmalerier fra 1400-tallet og en altertavle fra 1600-tallet.
Sejs-Svejbæk Kirke

Sejs-Svejbæk Kirke er en folkekirke beliggende i Sejs-Svejbæk i Sejs-Svejbæk Sogn. Kirken er centralt placeret i det bymæssigt område i Sejs-Svejbæk, der er smukt beliggende mellem bakkerne Sindbjerg og Stoubjerg og Silkeborgsøerne. Historie Allerede i slutningen af tresserne var der røster fremme om at bygge en kirke i området, og der blev i 1971 nedsat en kirkesags-komité. Dens arbejde var imidlertid hæmmet af, at Kirkeministeriet først kunne give tilladelse til opførelse af en ny kirke, når lokalmenigheden havde samlet en del af byggeomkostningerne. Opsparingen gik trægt, men heldigvis blev reglerne ændret, så hele finansieringen af en ny kirke kunne betales over kirkeskatten. Det gav fornyet optimisme, og i april 1979 blev der nedsat et officielt kirkebyggeudvalg, der skulle tage sig af hele byggesagen. Allerede i 1976 indviedes FDF-huset, det gamle missionshus, så det kunne anvendes som kirke. I 1984 blev kirkegrunden på 5000 m2 købt. Arkitekt MAA Niels Frithiof Truelsen Svendborg, fik i 1984 Kirkeministeriets godkendelse af et skitseprojekt. Først i marts 1988 forelå den endelige godkendelse af projektet, og byggeriet kunne gå i gang. Derefter gik det hurtigt, og allerede 10. december 1989 kunne Sejs-Svejbæk Kirke indvies. Byggesagen havde da varet 10 år. Hele Sejs og Svejbæk området blev nu et selvstændigt sogn, og det nye menighedsråd kunne tage over efter menighedsrådsvalget i marts 1990. Kirkegården blev indviet i 1992, og er anlagt efter landskabsarkitekt Torben Schönherrs skitser på arealet syd for kirkens forplads. Anlægsarbejdet var færdiggjort i 1995 og kostede 3.5 mio. kr. I midten af kirkegården står en skulptur af kunstner Erik Heide. Kendte begravet på Sejs-Svejbæk Kirkegård Lars Larsen Referencer Eksterne henvisninger Kirkens officielle websted Arkiveret 16. januar 2021 hos Wayback Machine Sejs-Svejbæk Kirkegård på gravsted.dk Sejssvejbæk Kirke hos KortTilKirken.dk
Serup Kirke

Serup Kirke er en kirke i landsbyen Serup i Silkeborg Kommune nord for Silkeborg. Kirken består af skib og kor samt tårn mod vest, som også fungerer som våbenhus. Skibet og koret er fra romansk tid og bygget af granitkvadre, mens tårnet i røde mursten er bygget til i 1700-tallet. Indgang til kirken sker gennem en tresøjleportal på tårnets vestlige facade. Portalen er flyttet fra skibets sydlige facade, hvor den tidligere var en af to indgangsdøre på hver sin side af kirken. Både prædikestol og altertavle er fra 1600-tallet og i renæssancestil mens døbefonten af granit, som er kirkens ældste inventarstykke, er i romansk stil. Referencer Eksterne henvisninger Kirken hos KortTilKirken.dk “Serup Kirkes historie” på SerupKirke.dk